## Møtebok for Bamble kirkelige fellesråd

|  |  |
| --- | --- |
| **Møtedato:** | 20.10.2022 |
| **Møtetid:** | kl. 18:00 |
| **Møtested:** | Lengesund kirke (konfirmantrommet) |

**Tilstede:**

Thorunn Bjørnø, Thorild Svanemyr, Kjell Ivar Nilsen, Odd Morten Lund, Rigmor Eek Pedersen, Sylvia Fuglset, Anne Karine Eriksen, Irene Wold, Trond Bjørnar Johansen, Jorunn Werswick, Astrid Thomasberg.

**Meldt forfall:**

Børre Bamle, Trond Engnes, Ragnhild Kristoffersen.

**Saker**

**Sak 000023 Informasjon vedr utbedringen av Bamble kirke**

Kirkevergen informerte om hva som skjer med det store tårnet og de små tårnene, samt tilhørende spir.

**Sak 000024 Budsjettrapport pr 30.09.2022**

Økonomirådgiveren informerte om den økonomiske situasjonen til fellesrådet.

**Sak 000025 Administrasjonen søker Barne- og familiedepartementet om strømstøtte til juleåpne kirker.**

Kirkevergen informerte.

**Sak 026/22 Varmebruk i kirkene - senke gradene i kirkebyggene for å spare strøm**

|  |
| --- |
| Historie ifht strømsparing, sak 014/22:  I Stathelle og Herre kirke er det pr dags dato gamle og energikrevende varmekilder, som bruker uforholdsmessig mye strøm. I Stathelle kirke er varmekilden gamle stråleovner som er uhensiktsmessig plassert, oppunder taket i kirkerommet. I Herre kirke er varmekilden gamle panelovner under kirkebenkene. Det har blitt satt av midler (fra investeringsmillionen) til å fornye varmeovnene i Herre kirke, kr 500.000,-.  Ønsket om utbedring av varmekildene har blitt spesielt aktuelt nå, fordi strømprisene har blitt mye høyere. Fellesrådet merker dette godt på strømutgiftene. På bakgrunn av dette foreslår administrasjon og arbeidsutvalget til fellesrådet, og starte utbedringen av varmekildene i de to nevnte kirkene, med varmestyringssystem. Pr dags dato har Bamble- og Langesund kirke tilfredsstillende varmekilder.  Arbeidsutvalget foreslår at kirkevergen starter med å innhente tilbud på skreddersydde systemer som passer i de to kirkene. Midler til denne utbedringen ønsker arbeidsutvalget at blir tatt fra investeringsmillionen, ved omdisponeringer av allerede oppsparte midler til andre, ikke så prekære tiltak. Samt de kr 500.000,- som allerede er avsatt til ny varmekilde i Herre kirke (se blå markering i vedlegg). Arbeidsutvalget foreslår at total kr 1.400.000,- avsette til dette prosjektet.  Dette arbeider kirkevergen for tiden med å få gjennomført for å spare strøm, men det er vanskelig å få fagfolk til å gjennomføre de ønskede endringene da de er svært opptatt. Utover det foreslår kirkevergen at Bamble kirkelige fellesråd bør følge Bamble kommune sitt strømsparingstiltak, senke temperaturen i kirkebygg og andre bygg til 19 grader. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Fellesrådet diskuterte saken vedr å senke temperaturen i kirkebyggene. De ble enige om at Bamble kirkelige fellesråd skal følge Bamble kommune sin strømsparendeordning. Senke innetemperaturen i kirkebyggene og andre bygg til maks 19 grader. |

*Vedtak:*

|  |
| --- |
| Enstemmig godkjent å senke temperaturen i kirkebyggene og andre bygg til 19 grader. |

**Sak 027/22 Søknad vedr omdisponering av midler**

|  |
| --- |
| Langesund menighetsråd fikk innvilget kr 50 000 til ny nødutgang når overskuddet for 2021 ble fordelt. Dette tiltaket har menighetsrådet funnet ut at de ikke klarer å realisere.  På bakgrunn av dette søker de Bamble kirkelige fellesråd om å få omdisponere de innvilgede midlene til oppussing og innkjøp kjøp av inventar til menighetens lokaler i kirken (Se vedlagte søknad). |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått. |

*Vedtak:*

|  |
| --- |
| Enstemmig godkjent. |

For Bamble kirkelige fellesråd

Astrid Thomasberg

Sign. kirkeverge